钦定古今图书集成/明伦汇编/氏族典/第352卷 > 《廖用贤尚友录》 > 侯甸
## 钦定古今图书集成/明伦汇编/氏族典/第352卷 > 《廖用贤尚友录》 > 侯甸

按《山西通志》：“甸字田臣，汾西人，廪生。赋性狷介，事亲
孝，交友信，甘贫守道，言行取与不苟。居恒忧时悼世，
慷慨有忠节志。岁甲申，逆闯渡河，远近震骇，望风迎
降。甸乃感愤陈大义于众，不听，遂大哭孔庙，焚衣冠
而还，杜门坚卧。未几，贼张示考，取人才充伪官，无论
内外艰，不赴试者杀无赦。亲友罗列床头，危言苦劝”，
誓死不从。混迹农夫终其身，